pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ผู้ช่วยรัฐมนตรีเกษตรฯ เป็นประธานเปิดงาน “มหกรรมเกษตรแฟร์ ครั้งที่ 1” ณ จังหวัดพะเยา
วันจันทร์ที่ 10 เมษายน 2566
​ผู้ช่วยรัฐมนตรีเกษตรฯ เป็นประธานเปิดงาน “มหกรรมเกษตรแฟร์ ครั้งที่ 1” ณ จังหวัดพะเยา
​ผู้ช่วยรัฐมนตรีเกษตรฯ เป็นประธานเปิดงาน “มหกรรมเกษตรแฟร์ ครั้งที่ 1” ณ จังหวัดพะเย
เมื่อวันที่ 7 เมษายน 2566 ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เป็นประธานเปิดงาน “มหกรรมเกษตรแฟร์ ครั้งที่ 1” ณ บริเวณลานสนามฟุตบอลเอสวี บ้านแม่ต๋ําบุญโยง ตําบลแม่ต๋ํา จังหวัดพะเยา ซึ่งจัดขึ้นโดยสํานักงานเกษตรจังหวัดพะเยา มีวัตถุประสงค์เพื่อกระตุ้นเศรษฐกิจในพื้นที่จังหวัดพะเยาและจังหวัดใกล้เคียง และให้นักท่องเที่ยวได้เดินทางมาจับจ่ายใช้สอยและเลือกซื้อผลิตภัณฑ์สินค้าเกษตรจากกลุ่มเกษตรกรในเขตพื้นที่ภาคเหนือ และเพื่อส่งเสริมกิจกรรมด้านการเกษตรของเกษตรกรในพื้นที่ ตั้งแต่กระบวนการการผลิตจนถึงการตลาด ส่งผลให้เกษตรกรได้มีโอกาสพัฒนาในเรื่องสินค้าทางด้านการเกษตรและให้มีการพัฒนาคุณภาพของสินค้าให้ดียิ่งขึ้น
สําหรับกิจกรรมภายในงานมีการเผยแพร่ความรู้และวิชาการทางด้านการเกษตร กิจกรรมประกวดพืชผลยักษ์ อาทิ ขนุน มะพร้าว กล้วย ฟักทอง เป็นต้น การประกวดแพะ แกะ การประกวดลาบพื้นเมือง การประกวดธิดาเกษตร ซึ่งสร้างความน่าสนใจให้กับผู้เข้าเยี่ยมชมงานอย่างมาก โดยประชาชนทั่วไปสามารถเดินทางมาเข้าร่วมงานได้ตั้งแต่วันที่ 7 – 12 เมษายน 2566 นี้
ทั้งนี้ นายนราพัฒน์ แก้วทอง ผู้ช่วยรัฐมนตรีว่าการกระทรวงเกษตรและสหกรณ์ ได้พบกับแกนนําอาสาเกษตรประจําหมู่บ้าน (อปม) ร่วม 300 คน ในพื้นที่จังหวัดพะเยา เพื่อชี้แจงแนวทางในการทําการเกษตรให้มีคุณภาพ ลดต้นทุนการผลิต เพื่อเพื่อเพิ่มรายได้ และพร้อมผลักดันโครงการให้ค่าตอบแทนแก่ผู้นําอาสาเกษตรประจําหมู่บ้าน (อปม.) ในลักษณะเดียวกับโครงการอาสาเกษตรอื่น ๆ ต่อไป
รัฐบาลไทย-ข่าวทำเนียบรัฐบาล-การพัฒนาคุณภาพข้อมูลปริมาณการผลิตสินค้าเกษตร
วันจันทร์ที่ 10 เมษายน 2566
การพัฒนาคุณภาพข้อมูลปริมาณการผลิตสินค้าเกษตร
กระทรวงเกษตรและสหกรณ์ ประชุมคณะกรรมการพัฒนาคุณภาพข้อมูลปริมาณการผลิตสินค้าเกษตร ครั้งที่ 1/2566
วันจันทร์ที่ 10 เมษายน 2566 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นประธานการประชุมคณะกรรมการพัฒนาคุณภาพข้อมูลปริมาณการผลิตสินค้าเกษตร ครั้งที่ 1/2566 ณ ห้องประชุม 134 ชั้น 3 กระทรวงเกษตรและสหกรณ์ และผ่านระบบการประชุมทางไกล Zoom Cloud Meeting การประชุม ฯ ในครั้งนี้ เป็นการนําเสนอข้อมูลปริมาณการผลิตสินค้าเกษตรของสํานักงานเศรษฐกิจการเกษตร ต่อคณะกรรมการพัฒนาคุณภาพข้อมูลปริมาณการผลิตสินค้าเกษตร เพื่อใช้เป็นข้อมูลของกระทรวงเกษตรและสหกรณ์
ข้อมูลปริมาณการผลิตสินค้าเกษตรของสํานักงานเศรษฐกิจการเกษตร ประกอบด้วย
1) รายงานข้อมูลปริมาณการผลิต
ข้าวนาปรังปี 2565 , ข้าวโพดเลี้ยงสัตว์ ปีเพาะปลูก 2564/65 , มันสําปะหลังโรงงาน ปีเพาะปลูก 2564/65 , ถั่วเหลือง ปีการเพาะปลูก 2564/65 , ลิ้นจี่ ปี 2565 , มังคุด ปี 2565 , เงาะ ปี 2565 , ลองกอง ปี 2565 , ลําไย ปี 2562 - 2565 และ กุ้งกุลาดํา ปี 2564
2) ผลพยากรณ์ปริมาณการผลิตสินค้าเกษตร ปีเพาะปลูก 2565/2566 - 2566/2567 ณ มีนาคม 2566 ได้แก่ ข้าวนาปรัง ปี 2566 ,
ข้าวโพดเลี้ยงสัตว์ 2566/2567 , มันสําปะหลังโรงงาน , กาแฟ , กระเทียม , หอมแดง , หอมหัวใหญ่ , มันฝรั่ง ปีเพาะปลูก 2565/2566 , สับปะรดปัตตาเวีย , ปาล์มน้ํามัน , ยางพารา มะพร้าวผลแก่ , ลําไย , ลิ้นจี่ , เงาะทุเรียน , มังคุด , ลองกอง , กุ้งขาวแวนนาไม , กุ้งกุลาดํา ปลานิล และปลาดุก ปี 2566
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา รุดลงพื้นที่อาคารนารายณ์ เตรียมแผนจัดกิจกรรม “จิตอาสา” ทำความสะอาดครั้งใหญ่ พร้อมเล็งปรับปรุงพื้นที่ให้เกิดประโยชน์สูงสุด
วันอาทิตย์ที่ 9 เมษายน 2566
09/04/2566
รองปลัดฯ ณัฏฐิญา รุดลงพื้นที่อาคารนารายณ์ เตรียมแผนจัดกิจกรรม “จิตอาสา” ทําความสะอาดครั้งใหญ่ พร้อมเล็งปรับปรุงพื้นที่ให้เกิดประโยชน์สูงสุด
รองปลัดกระทรวงอุตสาหกรรมรุดลงพื้นที่อาคารนารายณ์ เตรียมแผนจัดกิจกรรม “จิตอาสา” ทําความสะอาดครั้งใหญ่ พร้อมเล็งปรับปรุงพื้นที่ให้เกิดประโยชน์สูงสุด
เมื่อวันที่ 7 เมษายน 2566 เวลา 11.45 น. นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วยนางสาวชลาริน นิลพิฤกษ์ ผอ.กองกลาง นายเตมีย์ พันธุวงค์ราช ผอ.กองตรวจราชการ และทีมเจ้าหน้าที่ MIND ลงสํารวจพื้นที่อาคารนารายณ์ สโมสรกระทรวงอุตสาหกรรม เพื่อเตรียมการจัดกิจกรรม “จิตอาสา Big Cleaning อาคารนารายณ์” ในวันจันทร์ที่ 10 เมษายน 2566 เพื่อสํารวจความเรียบร้อยภายในอาคารนารายณ์ บริเวณพื้นที่จอดรถอาคารนารายณ์ และชั้น 1 – 3 สําหรับเตรียมการจัดกิจกรรมจิตอาสา ทําความสะอาดครั้งใหญ่ภายในอาคารทั้งหมด โดยกําหนดแบ่งหน้าที่การทําความสะอาด ดังนี้
- ชั้นใต้ดิน พื้นที่จอดรถ มอบหมาย กองกลาง (กก.) และกลุ่มตรวจสอบภายใน (ตสน.)
- ชั้น 1 บริเวณโซนรับประทานอาหาร ฝั่งซ้าย มอบหมาย กองกลาง (กก.) และศูนย์ปฏิบัติการต่อต้านการทุจริต (ศปท.) ฝั่งขวา กองบริหารทรัพยากรบุคคล (กบค.) และกลุ่มพัฒนาระบบบริหาร (กพบ.)
- ชั้น 2 ฝั่งซ้าย มอบหมาย กองตรวจราชการ (กตร.) และกองยุทธศาสตร์และแผนงาน (กยผ.) ฝั่งขวา กองกลาง (กก.) กองกฎหมาย (กม.) และสํานักงานรัฐมนตรี (สร.)
- ชั้น 3 ฝั่งซ้าย มอบหมาย ศูนย์เทคโนโลยีสารสนเทศและการสื่อสาร (ศทส.) และกองยุทธศาสตร์และแผนงาน (กยผ.) ฝั่งขวา กองตรวจราชการ (กตร.) และกองกฎหมาย (กม.)
นอกจากนี้ ยังได้สํารวจพื้นที่โซนรับประทานอาหาร ซึ่งเป็นพื้นที่ที่ยังดําเนินการปรับปรุงไม่แล้วเสร็จ โดยได้มอบหมายให้ กยผ. พิจารณางบประมาณในการปรับปรุงและซ่อมแซมพื้นที่ดังกล่าว เพื่อให้ผู้ประกอบการร้านค้าเข้ามาเช่าพื้นที่จําหน่ายอาหารต่าง ๆ สําหรับเป็นสวัสดิการให้กับข้าราชการ พนักงาน และเจ้าหน้าที่กระทรวงอุตสาหกรรม รวมถึงบุคคลภายนอก ได้รับประทานอาหารในราคาที่เหมาะสม ถูกสุขลักษณะ และมีคุณภาพต่อไป
รัฐบาลไทย-ข่าวทำเนียบรัฐบาล-วธ.ชวนประชาชนสักการะบูชา “พุทธบูชา มหาสงกรานต์” 9 องค์ เพื่อความเป็นสิริมงคล 12-16 เม.ย. 66 ณ ศูนย์การค้าสยามพารากอน
วันจันทร์ที่ 10 เมษายน 2566
วธ.ชวนประชาชนสักการะบูชา “พุทธบูชา มหาสงกรานต์” 9 องค์ เพื่อความเป็นสิริมงคล 12-16 เม.ย. 66 ณ ศูนย์การค้าสยามพารากอน
วธ.ร่วมกับสยามพารากอน อัญเชิญ “พุทธบูชา มหาสงกรานต์” 9 องค์ ให้ประชาชนสักการะบูชา เพื่อความเป็นสิริมงคล 12-16 เม.ย. 66 ณ ศูนย์การค้าสยามพารากอน
วธ.ร่วมกับสยามพารากอน อัญเชิญ “พุทธบูชา มหาสงกรานต์” 9 องค์ ให้ประชาชนสักการะบูชา เพื่อความเป็นสิริมงคล 12-16 เม.ย. 66 ณ ศูนย์การค้าสยามพารากอน
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เนื่องในประเพณีสงกรานต์ พุทธศักราช 2566 กระทรวงวัฒนธรรม (วธ.) ได้ร่วมมือกับภาครัฐ ภาคเอกชน เครือข่ายวัฒนธรรมทั่วประเทศ สืบสานขนบธรรมเนียมประเพณี เสริมสร้างค่านิยมและความเป็นไทย โดยเฉพาะอย่างยิ่งประเพณีสงกรานต์ ที่ปฏิบัติสืบทอดกันมาแต่โบราณ ถือเป็นประเพณีขึ้นปีใหม่ของไทย ซึ่งอีกหนึ่งกิจกรรมพิเศษ คือ วธ.ร่วมกับ ศูนย์การค้าสยามพารากอน จัดงานเนื่องในประเพณีสงกรานต์ ประจําปี 2566 โดยอัญเชิญ “พุทธบูชา มหาสงกรานต์” 9 องค์ ให้ประชาชนสักการะบูชา เพื่อความเป็นสิริมงคล ระหว่างวันที่ 12-16 เมษายน 2566 ณ ศูนย์การค้าสยามพารากอน ซึ่งพระพุทธรูปมงคลโบราณ 9 องค์นี้ ทางกรมศิลปากรเก็บรักษาไว้ในพิพิธภัณฑสถานแห่งชาติ พระนคร และคลังพิพิธภัณฑสถานแห่งชาติ จังหวัดปทุมธานี นํามาประดิษฐานให้ประชาชนได้สักการะบูชา เพื่อความเป็นสิริมงคลในวาระแห่งเทศกาลขึ้นปีใหม่ของไทย ประกอบด้วย 1.วันอาทิตย์ พระพุทธรูปปางถวายเนตร 2.วันจันทร์ พระพุทธรูปปางห้ามสมุทร 3.วันอังคาร พระพุทธรูปไสยาสน์ 4.วันพุธ พระพุทธรูปปางอุ้มบาตร 5.วันพุธกลางคืน พระพุทธรูปปางป่าเลไลย์ (พระพุทธรูปบูชาแทนพระราหู) 6.วันพฤหัสบดี พระพุทธสิหิงค์จําลอง (ปางสมาธิ) 7.วันศุกร์ พระพุทธรูปปางรําพึง 8.วันเสาร์ พระพุทธรูปปางนาคปรก และ 9.พระเกตุ พระหายโศก ปางสมาธิเพชร (พระพุทธรูปบูชาแทนพระเกตุ) และจะมีพิธีเปิดงานในวันที่ 12 เมษายนนี้ โดยจะได้รับชมการแสดง ชุด เริงรื่นชื่นสงกรานต์ จากสถาบันบัณฑิตพัฒนศิลป์ การแสดงนาฏศิลป์ จากสมาคมศิลปะเพื่อเยาวชน ชุด รําไทยสงกรานต์ และการสาธิตน้ําอบน้ําปรุง การทําแป้งพวง และการร้อยมาลัยดอกไม้
นายอิทธิพล กล่าวอีกว่า นอกจากนี้ ในวันที่ 13 เมษายน 2566 วธ.ยังได้ร่วมเปิดงานเทศกาล “สงกรานต์วัดพระเชตุพน” ประจําปี 2566 ณ วัดพระเชตุพนวิมลมังคลารามฯ ภายในงานมีการสาธิตศิลปะแม่ไม้มวยไทย โดยแชมป์มวยไทย การออกร้านอีกมากมาย โดยปีนี้ วธ.จะเน้นรณรงค์ให้องค์ความรู้ สาระ ที่มาวันสงกรานต์ ท่องเที่ยวอย่างปลอดภัย กระตุ้นเศรษฐกิจท้องถิ่น และประชาสัมพันธ์ประเพณีสงกรานต์ ที่ขณะนี้องค์การยูเนสโก ได้รับรายการตัวแทนมรดกวัฒนธรรมของไทย "สงกรานต์ในประเทศไทย"(Songkran in Thailand, traditional Thai New Year festival) เข้าวาระการพิจารณาการขึ้นทะเบียนมรดกภูมิปัญญาทางวัฒนธรรมที่จับต้องไม่ได้ของมนุษยชาติ ในเดือนธันวาคม 2566 ด้วย
รัฐบาลไทย-ข่าวทำเนียบรัฐบาล-ธ.ก.ส. เยี่ยมชมงานเกษตรกรลูกค้า จังหวัดสมุทรสาคร
วันจันทร์ที่ 10 เมษายน 2566
10/04/2566
ธ.ก.ส. เยี่ยมชมงานเกษตรกรลูกค้า จังหวัดสมุทรสาคร
ผู้จัดการ ธ.ก.ส. และคณะ ลงพื้นที่เยี่ยมชมงานสวนองุ่นเจริญผล ต.เจ็ดริ้ว อ.บ้านแพ้ว จ.สมุทรสาคร ที่มีการปลูกองุ่นพันธุ์ไวท์มะละกามีรสชาติหวานอร่อยและเป็นที่นิยม โดยใช้วิธีการปลูกแบบยกร่องสวน และปลูกแบบหมุนเวียนโดยเปลี่ยนต้นใหม่ ทุก ๆ 3 ปี
(วันนี้ 8 เมษายน 2566) นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วยนายพงษ์พันธ์ จงรักษ์ รองผู้จัดการ ธ.ก.ส. นายไพศาล หงษ์ทอง และนายมานพ จินาไหม ผู้ช่วยผู้จัดการ ธ.ก.ส. ลงพื้นที่เยี่ยมชมงานสวนองุ่นเจริญผล ตําบลเจ็ดริ้ว อําเภอบ้านแพ้ว จังหวัดสมุทรสาคร ที่มีการปลูกองุ่นพันธุ์ไวท์มะละกามีรสชาติหวานอร่อยและเป็นที่นิยม โดยใช้วิธีการปลูกแบบยกร่องสวน และปลูกแบบหมุนเวียนโดยเปลี่ยนต้นใหม่ ทุก ๆ 3 ปี เพื่อให้ได้ผลผลิตที่มีคุณภาพและมีองุ่นจําหน่ายได้ตลอดทั้งปี รวมถึงการเพิ่มการปลูกองุ่นสายพันธุ์ต่างประเทศเพื่อเพิ่มความหลากหลาย โดยมีเป้าหมายในการพัฒนาคุณภาพและมาตรฐานการผลิตพืชปลอดภัย (GAP) เพื่อสร้างความมั่นใจให้กับผู้บริโภค ด้านการจัดการทางการตลาด นอกจากส่งขายไปยังตลาดผลไม้ทั่วไปแล้วยังขยายช่องทางการจําหน่ายผลผลิตผ่านสื่อออนไลน์ ได้แก่ Facebook และ TikTok รวมถึงการเปิดสวนองุ่นให้นักท่องเที่ยวสามารถเข้ามาเยี่ยมชมและทํากิจกรรมตัดองุ่น เพื่อสร้างประสบการณ์ที่ดีให้กับนักท่องเที่ยวและต่อยอดธุรกิจไปสู่การท่องเที่ยวเชิงเกษตร
จากนั้นเดินทางไปเยี่ยมชมงานกลุ่มวิสาหกิจชุมชนบ้านชายทะเลรางจันทร์ ตําบลนาโคก อําเภอเมือง จังหวัดสมุทรสาคร ซึ่งเป็นหมู่บ้านที่ตั้งอยู่ติดกับอ่าวรูปตัว ก จึงมีทัศนียภาพที่งดงาม โดยชาวบ้านทําอาชีพประมงพื้นบ้าน เพาะเลี้ยงสัตว์น้ํา และการทํากะปิเป็นอาชีพหลัก ในช่วงสถานการณ์การแพร่ระบาดของ COVID-19 กลุ่มวิสาหกิจชุมชนฯ ต้องปรับเปลี่ยนวิธีการจําหน่ายสินค้าประเภทอาหารทะเลตากแห้ง กุ้งแห้ง ปูไข่ดองแบรนด์ “ปูจ๋ารางจันทร์” ผ่านการไลฟ์สด มีการจ้างงานเยาวชนในชุมชนเข้ามาช่วยจําหน่ายสินค้าและแพ็คสินค้า เพื่อสนับสนุนให้เยาวชนใช้เวลาว่างให้เป็นประโยชน์ นอกจากนี้ ชุมชนฯ ยังเป็นศูนย์เรียนรู้เพื่อการพัฒนาฯ ที่เปิดโอกาสให้นักท่องเที่ยวเข้ามาเยี่ยมชมและเรียนรู้วิถีชุมชนผ่านกิจกรรมต่าง ๆ เช่น การทําผ้ามัดย้อม การตํากะปิแบบโบราณ การไถกระดานเก็บหอยจากบริเวณชายฝั่ง และการทําไข่เค็มพอกโคลน เป็นต้น
ทั้งนี้ ธ.ก.ส. ได้ให้การสนับสนุนด้านการให้ความรู้และเติมทุนให้กับสวนองุ่นเจริญผลและกลุ่มวิสาหกิจชุมชนบ้านชายทะเลรางจันทร์ให้สามารถสร้างมูลค่าเพิ่มให้กับผลิตภัณฑ์และขับเคลื่อนธุรกิจชุมชน เพื่อสร้างงานและสร้างรายได้ในชุมชนอันนําไปสู่การยกระดับเศรษฐกิจฐานรากอย่างยั่งยืน
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำสนับสนุนการท่องเที่ยวช่วงเทศกาลสงกรานต์
วันจันทร์ที่ 10 เมษายน 2566
กรมเจ้าท่า คุมเข้มความปลอดภัยทางน้ําสนับสนุนการท่องเที่ยวช่วงเทศกาลสงกรานต์
...
กรมเจ้าท่า คุมเข้มความปลอดภัยทางน้ําสนับสนุนการท่องเที่ยวช่วงเทศกาลสงกรานต์
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยวช่วงเทศกาลสงกรานต์
สํานักงานเจ้าท่าภูมิภาคที่ 3 สาขานครปฐม จัดเจ้าหน้าที่อํานวยความสะดวก และความปลอดภัย บริเวณท่าเรือตลาดดําเนินสะดวก จ.ราชบุรี และท่าเรือตลาดน้ําดอนหวาย - วัดไร่ขิง จ.นครปฐม ดําเนินการตามมาตรการความปลอดภัย โดยจัดระเบียบการขึ้น ลงเรือ เพื่อความปลอดภัยของผู้ใช้บริการ บริเวณท่าเทียบเรือ กํากับควบคุมให้สวมใส่เสื้อชูชีพตลอดระยะเวลาในการลงเรือโดยเคร่งครัด ดังนี้
1. ท่าเรือตลาดน้ําดอนหวาย - วัดไร่ขิง จ.นครปฐม จํานวนเที่ยวเรือ 19 เที่ยว คนโดยสาร 662 คน
2. ท่าเรือตลาดดําเนินสะดวก จ.ราชบุรี จํานวนเที่ยวเรือ 413 เที่ยว คนโดยสาร 1,679 คน
สํานักงานเจ้าท่าภูมิภาคที่ 3 สาขาสมุทรสงคราม กํากับ ดูแลความปลอดภัยและอํานวยความสะดวก โดยจัดเจ้าหน้าที่ประจําท่าเทียบเรือต่างๆ เพื่ออํานวยความสะดวกและดูแลความปลอดภัยให้กับประชาชนและนักท่องเที่ยวดังนี้
1. ท่าเรือข้ามฟากอเนกประสงค์วัดบางนางลี่ฝั่งวัดบางนางลี่ จํานวนเที่ยวเรือ 78 เที่ยว ผู้โดยสาร 453 คน
2. ท่าเรือข้ามฟากอเนกประสงค์วัดบางนางลี่ ฝั่งตลาดน้ําอัมพวา จํานวนเที่ยวเรือ 77 เที่ยว ผู้โดยสาร 446 คน
3. ท่าเรือภูธร จํานวนเที่ยวเรือ 6 เที่ยว ผู้โดยสาร 36 คน
4. ท่าเรือนันทพร 2 จํานวนเที่ยวเรือ 4 เที่ยว ผู้โดยสาร 24 คน
สํานักงานเจ้าท่าภูมิภาคที่ 3 สาขากาญจนบุรี จัดเจ้าหน้าที่ประจําท่าเรือดําเนินการตามมาตรการความปลอดภัย กําชับผู้ควบคุมเรือให้คํานึงถึงความปลอดภัยของผู้โดยสาร จัดหาเสื้อชูชีพที่เหมาะสมและให้ผู้โดยสารสวมใส่เสื้อชูชีพตลอดเวลาที่อยู่บนเรือโดยสาร รวมถึงการจัดระเบียบการขึ้น ลงเรือ และแพต่าง ๆ ดังนี้
1. ท่าเทียบเรือวัดใต้ เรือจํานวน 5 เที่ยว นักท่องเที่ยว 20 คน
2. ท่าเทียบแพเขื่อนขุนแผน แพออก 9 ลํา ผู้โดยสาร 366 คน
3. ท่าเรือข้ามฟากชุกโดน จํานวนเที่ยวเรือ 52เที่ยวผู้โดยสาร140คน
ทั้งนี้ เจ้าหน้าที่ประจําท่าเทียบเรือ ได้เน้นย้ําประชาชนและนักท่องเที่ยวต้องสวมใส่ชูชีพก่อนลงเรือทุกครั้ง เจ้าของเรือ ผู้ควบคุมเรือ ต้องตรวจสภาพอุปกรณ์ประจําเรือ เช่น (เสื้อชูชีพ) ให้พร้อมใช้งาน ห้ามบรรทุกผู้โดยสารเกินกว่าที่ได้รับอนุญาตและต้องปฏิบัติตามกฎหมายอย่างเคร่งครัด พบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัด สธ. กำชับ อสม. คัดกรองคนเมาไม่ให้ออกมาขับขี่รถ ลดความสูญเสียช่วงเทศกาลสงกรานต์
วันจันทร์ที่ 10 เมษายน 2566
ปลัด สธ. กําชับ อสม. คัดกรองคนเมาไม่ให้ออกมาขับขี่รถ ลดความสูญเสียช่วงเทศกาลสงกรานต์
ปลัดกระทรวงสาธารณสุข ติดตามความพร้อมด้านการแพทย์และสาธารณสุข และการปฏิบัติงานของด่านชุมชน ช่วงเทศกาลสงกรานต์ปี 2566 ที่ จ.บุรีรัมย์ พร้อมกําชับ อสม. ให้ช่วยคัดกรองและเฝ้าระวังคนเมาไม่ให้ออกมาขับขี่บนท้องถนน
ปลัดกระทรวงสาธารณสุข ติดตามความพร้อมด้านการแพทย์และสาธารณสุข และการปฏิบัติงานของด่านชุมชน ช่วงเทศกาลสงกรานต์ปี 2566 ที่ จ.บุรีรัมย์ พร้อมกําชับ อสม. ให้ช่วยคัดกรองและเฝ้าระวังคนเมาไม่ให้ออกมาขับขี่บนท้องถนน เพื่อป้องกันและลดความสูญเสียจากอุบัติเหตุเมาแล้วขับ
วันนี้ (10 เมษายน 2556) นายแพทย์โอภาส การย์กวินพงศ์ ปลัดระทรวงสาธารณสุข พร้อมด้วยนายแพทย์พงศ์เกษม ไข่มุกด์ รองปลัดกระทรวงสาธารณสุข นายแพทย์ภูวเดช สุระโคตร ผู้ตรวจราชการกระทรวงสาธารณสุข เขตสุขภาพที่ 9 และคณะผู้บริหาร เยี่ยมให้กําลังใจเจ้าหน้าที่ที่ปฏิบัติงานช่วงเทศกาลสงกรานต์ ติดตามความพร้อมด้านการแพทย์และสาธารณสุข ที่โรงพยาบาลพุทไธสง และตรวจเยี่ยมจุดบริการและศูนย์ปฏิบัติการร่วมเพื่อเฝ้าระวังการเกิดอุบัติเหตุโนนขิงไค อําเภอพุทไธสง จังหวัดบุรีรัมย์
นายแพทย์โอภาสกล่าวว่า ช่วงเทศกาลสงกรานต์จะมีประชาชนจํานวนมากเดินทางกลับภูมิลําเนาและท่องเที่ยว ซึ่งในปีนี้คาดว่าจะมีการเดินทางเพิ่มขึ้นกว่าปีที่ผ่านมา จากการเปิดประเทศรับนักท่องเที่ยว และการกลับมาจัดกิจกรรมสงกรานต์เต็มรูปแบบ ดังนั้น นอกจากการเตรียมความพร้อมดูแลรักษาประชาชนในสถานพยาบาลแล้ว กระทรวงสาธารณสุขยังให้ความสําคัญกับการป้องกันการเกิดอุบัติเหตุทางถนน โดยจัดทีมบุคลากรออกปฏิบัติงานในจุดตรวจและจุดบริการประชาชนตามเส้นทางร่วมกับหน่วยงานต่าง ๆ
“สําหรับ อสม. ที่ร่วมออกปฏิบัติงานกับเจ้าหน้าที่ด้วยนั้น ได้กําชับให้เฝ้าระวังคัดกรอง ผู้ที่มีอาการเมาสุราในชุมชนไม่ให้ออกมาขับขี่รถบนท้องถนน เพื่อป้องกันและลดอุบัติเหตุจากการเมาแล้วขับ รวมทั้งใช้ความรู้การปฐมพยาบาลเบื้องต้น และทักษะการช่วยชีวิตขั้นพื้นฐาน (CPR) ช่วยผู้ที่ประสบอุบัติเหตุทางถนนก่อนถึงมือแพทย์ เพื่อลดการเสียชีวิตหรือความพิการ” นายแพทย์โอภาสกล่าว
ทั้งนี้ ได้สั่งการให้ผู้บริหารหน่วยงานอยู่ประจําพื้นที่ตลอดช่วงเทศกาลสงกรานต์ เพื่อรองรับกรณีอาจเกิดเหตุการณ์สําคัญ และมอบหมายให้รองปลัดกระทรวงสาธารณสุข ออกตรวจเยี่ยมติดตามการดําเนินงานด้านการแพทย์และสาธารณสุข และสร้างขวัญกําลังใจให้กับเจ้าหน้าที่ผู้ปฏิบัติงานในการดูแลประชาชนด้วย
*********************************** 10 เมษายน 2566
รัฐบาลไทย-ข่าวทำเนียบรัฐบาล-ก.เกษตรฯ เห็นชอบขยายระยะเวลาการแก้ไขปัญหาหนี้สินเกษตรกร
วันจันทร์ที่ 10 เมษายน 2566
ก.เกษตรฯ เห็นชอบขยายระยะเวลาการแก้ไขปัญหาหนี้สินเกษตรกร
ก.เกษตรฯ เห็นชอบขยายระยะเวลาการแก้ไขปัญหาหนี้สินเกษตรกรตามโครงการแผนฟื้นฟูการเกษตร (คกก.) และโครงการปรับโครงสร้างและระบบการผลิตการเกษตร (คปร.) ออกไปเป็นระยะเวลา 5 ปี
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการแก้ไขปัญหาหนี้สินเกษตรกรในโครงการแผนฟื้นฟูการเกษตร (คกก.) และโครงการปรับโครงสร้างและระบบการผลิตการเกษตร (คปร.) ณ ห้องประชุมกระทรวงเกษตรและสหกรณ์ และประชุมออนไลน์ผ่านระบบ Zoom Meeting โดยที่ประชุมมีการติดตามผลการชําระหนี้ของเกษตรกรโครงการฯ และตามมติคณะรัฐมนตรี เมื่อวันที่ 24 กันยายน 2562 โดยมีมติเห็นชอบการขยายระยะเวลาการแก้ไขปัญหาหนี้สินเกษตรกรตามโครงการฯ คกก. และ คปร. ออกไปเป็นระยะเวลา 5 ปี (สิ้นสุดโครงการ ณ วันที่ 30 กันยายน 2567)
รัฐบาลไทย-ข่าวทำเนียบรัฐบาล-รองปลัดเกษตรฯ ประชุมคณะกรรมการขับเคลื่อนการดำเนินงานส่งเสริมอาชีพด้านการเกษตรในจังหวัดชายแดนภาคใต้
วันจันทร์ที่ 10 เมษายน 2566
รองปลัดเกษตรฯ ประชุมคณะกรรมการขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้
ของกระทรวงเกษตรและสหกรณ์ ครั้งที่ 1/2566
วันนี้ (วันที่ 10 เมษายน 2566) เวลา 13.30น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ ของกระทรวงเกษตรและสหกรณ์ ครั้งที่ 1/2566 ณ ห้องประชุมกระทรวงเกษตรและสหกรณ์ 123 และผ่านระบบการประชุมทางไกลออนไลน์ (Zoom Meeting) ซึ่งมีประเด็นสําคัญเพื่อทราบ ดังนี้
1. การแต่งตั้งคณะกรรมการขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ ของกระทรวงเกษตรและสหกรณ์
2. คําของบประมาณ ปี 2567 ภาคใต้
3. การสนับสนุนต้นพันธุ์กาแฟให้กับเกษตรกรในจังหวัดชายแดนภาคใต้
4. ความก้าวหน้าการดําเนินงานติดตามผลการดําเนินงานโครงการแก้ไขปัญหาความจากจนในพื้นที่จังหวัดชายแดนภาคใต้ โดย สํานักแผนงานและโครงการพิเศษ
ทั้งนี้ ที่ประชุมได้พิจารณาผลการดําเนินงานโครงการตําบลมั่นคง มั่งคั่ง ยั่งยืน ปีงบประมาณ พ.ศ.2566 ของหน่วยงานในสังกัดกระทรวงเกษตรและสหกรณ์ โดยสํานักแผนงานและโครงการพิเศษ และแนวทางการส่งเสริมอาชีพด้านการเกษตรในจังหวัดชายแดนภาคใต้ของกระทรวงเกษตรและสหกรณ์ (พ.ศ.2566 - 2570) ด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมความร่วมมือในการพัฒนานวัตกรรมขับเคลื่อนเศรษฐกิจอวกาศไทย สนับสนุนสตาร์ทอัพกิจการทางอวกาศเป็นอุตสาหกรรมเป้าหมาย ตั้งเป้า 10 ปี 100 ราย
วันจันทร์ที่ 10 เมษายน 2566
10/04/2566
โฆษกรัฐบาลเผย นายกฯ ส่งเสริมความร่วมมือในการพัฒนานวัตกรรมขับเคลื่อนเศรษฐกิจอวกาศไทย สนับสนุนสตาร์ทอัพกิจการทางอวกาศเป็นอุตสาหกรรมเป้าหมาย ตั้งเป้า 10 ปี 100 ราย
โฆษกรัฐบาลเผย นายกฯ ส่งเสริมความร่วมมือในการพัฒนานวัตกรรมขับเคลื่อนเศรษฐกิจอวกาศไทย สนับสนุนสตาร์ทอัพกิจการทางอวกาศเป็นอุตสาหกรรมเป้าหมาย ตั้งเป้า 10 ปี 100 ราย สร้างมูลค่าเศรษฐกิจไทยกว่า 3 แสนล้านบาท
วันที่ 10 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนแผนความร่วมมือของ สํานักงานนวัตกรรมแห่งชาติ (National Innovation Agency: NIA) และ สํานักงานพัฒนาเทคโนโลยีอวกาศและภูมิสารสนเทศ (Geo-Informatics and Space Technology Development Agency: GISTDA) ของประเทศไทย ร่วมกับ สตาร์เบิร์ส (Starburst) ภาคธุรกิจที่ดําเนินกิจการด้านอวกาศขนาดใหญ่ของฝรั่งเศส พัฒนาองค์ความรู้ และเครือข่ายพัฒนาสตาร์ทอัพอวกาศและเศรษฐกิจอวกาศ (New Space Economy) ของไทย ให้เติบโตสู่ตลาดโลก
โฆษกประจําสํานักนายกรัฐมนตรี กล่าวว่า ประเทศไทยได้กําหนดให้กิจการทางอวกาศเป็นอุตสาหกรรมเป้าหมาย มีพระราชบัญญัติกิจการอวกาศเป็นหนึ่งในกลไกหลักที่จะช่วยส่งเสริมอํานวยความสะดวกในการดําเนินกิจกรรมอวกาศของหน่วยงานภาครัฐและเอกชน สร้างมาตรฐานของกิจการอวกาศประเทศไทย ตลอดจนดูแลการประสานงานกับหน่วยงานอวกาศของต่างประเทศ เพิ่มความร่วมมือเพื่อการพัฒนาในทุกมิติ การลงทุน รายได้ และการจ้างงานในอุตสาหกรรมเทคโนโลยีขั้นสูงภายในประเทศ โดยประเทศไทยเตรียมการสร้างห่วงโซ่อุปทาน ระบบนิเวศด้านอุตสาหกรรมอวกาศและอากาศยานของประเทศ ผลักดันให้เกิดสตาร์ทอัพด้านนวัตกรรมเศรษฐกิจอวกาศ ใช้เทคโนโลยีเชิงลึกร่วมกับหน่วยงานทั้งภายในประเทศและต่างประเทศ
ซึ่งในปี 2566 นี้ ถือเป็นปีแห่งนวัตกรรมไทย-ฝรั่งเศส จึงถือเป็นโอกาสอันดีที่ไทยสามารถดึงสตาร์ทอัพจากต่างประเทศ บริษัทขนาดใหญ่ มาช่วยเพิ่มมูลค่าธุรกิจ และร่วมลงทุนเพื่อสร้างสตาร์ทอัพของไทยได้ เกิดเป็นความร่วมมือในการพัฒนานวัตกรรมขับเคลื่อนเศรษฐกิจอวกาศประเทศไทย โดยมีแผนเริ่มโครงการบ่มเพาะและเร่งการเติบโตนวัตกรรมด้านเทคโนโลยีอวกาศและอากาศยาน (F1 Aviation and Spacetech Incubator and Accelerator programme) ซึ่งปัจจุบันมีสตาร์ทอัพที่เกี่ยวข้องกับกิจการด้านอวกาศกว่า 8 สาขา ได้แก่ อากาศยานไร้คนขับ ระบบการขนส่งทางอากาศที่ในระดับความสูงต่ํา การบินภูมิภาค ซูเปอร์โซนิค ระบบการส่งอวกาศ ดาวเทียม การสํารวจอวกาศ และระบบป้องกัน โดยคาดว่าความร่วมมือในการพัฒนากิจการทางอวกาศนี้จะสามารถสร้างมูลค่าทางเศรษฐกิจให้กับประเทศไทยได้ถึง 3 แสนล้านบาท และคาดว่าจะสามารถผลิตสตาร์ทอัพด้านอวกาศในประเทศไทยเพิ่มกว่า 100 ราย ใน 10 ปี ข้างหน้า
“นายกรัฐมนตรีส่งเสริมแผนความร่วมมือด้านกิจการอวกาศของประเทศไทยกับต่างประเทศ ที่จะก่อให้เกิด ความร่วมมือ เพิ่มขีดความสามารถในการแข่งขัน ตลอดจนมูลค่าการลงทุนสตาร์ทอัพมหาศาล ทั้งนี้รัฐบาลเห็นถึงโอกาสและความสําคัญของกิจการอวกาศในประเทศไทย ซึ่งเป็น 1 ใน 10 New S-Curve หรืออุตสาหกรรมใหม่แห่งอนาคตของประเทศไทย ที่จะช่วยเพิ่มศักยภาพให้ประเทศไทยเข้าถึงเทคโนโลยีระดับสูง และสามารถเพิ่มมูลค่าทางเศรษฐกิจได้จากเทคโนโลยีดังกล่าว” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส ร่วมประชุม 1st WGDE ยกระดับความตกลงการค้าเสรีอาเซียน – จีน
วันจันทร์ที่ 10 เมษายน 2566
ดีอีเอส ร่วมประชุม 1st WGDE ยกระดับความตกลงการค้าเสรีอาเซียน – จีน
ดีอีเอส ร่วมประชุม 1st WGDE ยกระดับความตกลงการค้าเสรีอาเซียน – จีน
วันนี้ (10 เม.ย. 66 ) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม(ดีอีเอส) ในฐานะหัวหน้าคณะฝ่ายไทยคณะทํางานด้านเศรษฐกิจดิจิทัล ร่วมกับกรมเจรจาการค้าระหว่างประเทศ เข้าร่วมการประชุมคณะทํางานด้านเศรษฐกิจดิจิทัล ภายใต้ความตกลงการค้าเสรีอาเซียน – จีน ครั้งที่ 1 (The First Meeting of the ASEAN – China Free Trade Agreement (ACFTA) Working Group on Digital Economy: 1st WGDE) ระหว่างวันที่ 10 - 11 เมษายน 2566 เพื่อหารือแนวทางการเจรจาบทเศรษฐกิจดิจิทัล สําหรับการเจรจายกระดับความตกลงการค้าเสรีอาเซียน – จีน จัดขึ้นโดย กรมเจรจาการค้าระหว่างประเทศ กระทรวงพาณิชย์ ในรูปแบบผสม (Hybrid) ซึ่งมีผู้เข้าร่วมการประชุมฯ ประกอบด้วย ผู้แทนจากประเทศสมาชิกอาเซียน 10 ประเทศ และสํานักเลขาธิการอาเซียน ณ โรงแรมดิ แอทธินี กรุงเทพฯ
________________________
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด เตรียมมาตรการบริหารจัดการจราจรทางอากาศรองรับเที่ยวบินช่วงเทศกาลสงกรานต์
วันจันทร์ที่ 10 เมษายน 2566
บริษัท วิทยุการบินแห่งประเทศไทย จํากัด เตรียมมาตรการบริหารจัดการจราจรทางอากาศรองรับเที่ยวบินช่วงเทศกาลสงกรานต์
วิทยุการบินฯ คาดการณ์ปริมาณเที่ยวบินช่วงเทศกาลสงกรานต์ รวม 14,180 เที่ยวบิน เฉลี่ยวันละ 2,026  เที่ยวบิน พร้อมเตรียมมาตรการบริหารจัดการจราจรทางอากาศเพื่ออํานวยความสะดวกรองรับการเดินทาง
ดร. ณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กระทรวงคมนาคมเปิดเผยว่า “ในช่วงเทศกาลสงกรานต์ ระหว่างวันที่ 11 - 17 เมษายน 2566 จะมีการเดินทางทั้งภายในประเทศและต่างประเทศเพิ่มขึ้นจากปีก่อน โดยคาดการณ์ว่า จะมีเที่ยวบินรวม 14,180 เที่ยวบิน เฉลี่ยวันละ 2,026 เที่ยวบิน ซึ่งเพิ่มขึ้นจากปี 2565 ร้อยละ 66”
ดร. ณพศิษฏ์ จักรพิทักษ์ กล่าวเพิ่มเติมว่า ภาพรวมของอุตสาหกรรมการบินตั้งแต่ต้นปีเป็นไปในทิศทางที่ดี ปริมาณเที่ยวบินเฉลี่ย 2,000 เที่ยวบินต่อวัน ในขณะที่สงกรานต์ปีนี้จะมีเที่ยวบินเฉลี่ย 2,026 ต่อวัน และ คาดว่าจะเพิ่มขึ้นอย่างต่อเนื่อง ซึ่งหากเมื่อเปรียบเทียบเที่ยวบินในช่วงเวลาก่อนเกิดสถานการณ์ COVID-19 บวท. ให้บริการจราจรทางอากาศรองรับเที่ยวบินถึง 3,000 เที่ยวบินต่อวัน ดังนั้นจึงมั่นใจว่า บวท. สามารถให้บริการทุกเที่ยวบินได้อย่างมีประสิทธิภาพ โดยได้จัดเตรียมมาตรการและความพร้อมด้านต่าง ๆ ให้สอดคล้องกับแผนอํานวยความสะดวกและความปลอดภัยรองรับการเดินทางในช่วงเทศกาลสงกรานต์ของกระทรวงคมนาคม ได้แก่ ด้านการบริหารจัดการจราจรทางอากาศ (Air Traffic Management) การประเมินสถานการณ์และแนวโน้มสภาพการจราจรทางอากาศล่วงหน้า มาตรการบริหารความคล่องตัวการจราจรทางอากาศ (Air Traffic Flow Management) การอํานวยความสะดวกด้านข้อมูลสภาพการจราจรทางอากาศและข่าวสารที่เกี่ยวข้อง ความพร้อมด้านระบบอุปกรณ์ให้มีความต่อเนื่องในการให้บริการ ความพร้อม ด้านอัตรากําลังเจ้าหน้าที่ควบคุมจราจรทางอากาศ รวมถึงมาตรการรองรับกรณีฉุกเฉิน เพื่อให้บริการจราจรทางอากาศด้วยความปลอดภัยและลดความล่าช้าในช่วงเวลาที่การจราจรแออัด รวมทั้งได้ประสานความร่วมมือกับท่าอากาศยาน สายการบิน รวมถึงหน่วยงานที่เกี่ยวข้อง เพื่ออํานวยความสะดวกและรองรับการเดินทางทุกเที่ยวบินให้มีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-ธอส. ประกาศปรับขึ้นอัตราดอกเบี้ยเงินฝากและเงินกู้ มีผลตั้งแต่วันที่ 10 เมษายน 2566 เป็นต้นไป
วันจันทร์ที่ 10 เมษายน 2566
10/04/2566
ธอส. ประกาศปรับขึ้นอัตราดอกเบี้ยเงินฝากและเงินกู้ มีผลตั้งแต่วันที่ 10 เมษายน 2566 เป็นต้นไป
ธนาคารอาคารสงเคราะห์ (ธอส.) ประกาศปรับขึ้นอัตราดอกเบี้ยเงินฝากออมทรัพย์ และเงินฝากประจํา 0.05-0.40% ต่อปี และอัตราดอกเบี้ยเงินกู้ทุกประเภท 0.25% ต่อปี มีผลตั้งแต่วันที่ 10 เมษายน 2566 เป็นต้นไป
นายกฤษณ์ เสสะเวช กรรมการธนาคาร และรักษาการกรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่คณะกรรมการนโยบายการเงิน (กนง.) เมื่อวันที่ 29 มีนาคม 2566 มีมติปรับขึ้นอัตราดอกเบี้ยนโยบาย 0.25% ต่อปี จาก 1.50% ต่อปี เป็น 1.75% ต่อปี ซึ่งเป็นการปรับขึ้นตามแนวโน้มเศรษฐกิจไทยที่ขยายตัวต่อเนื่องจากภาคการท่องเที่ยวและการบริโภคภาคเอกชน ดังนั้นเพื่อส่งผ่านนโยบายดังกล่าว ธอส. จึงมีมติให้ ปรับขึ้นอัตราดอกเบี้ยเงินฝากออมทรัพย์ และเงินฝากประจํา 0.05-0.40% ต่อปี ขณะเดียวกันธนาคารได้ปรับขึ้นอัตราดอกเบี้ยเงินกู้ทุกประเภท 0.25% ต่อปี โดยมีผลบังคับใช้ตั้งแต่วันที่ 10 เมษายน 2566 เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL, GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-“กรุงไทย” สำรองเงินสด 21,710 ล้านบาท รองรับการใช้จ่ายเทศกาลสงกรานต์
วันจันทร์ที่ 10 เมษายน 2566
10/04/2566
“กรุงไทย” สํารองเงินสด 21,710 ล้านบาท รองรับการใช้จ่ายเทศกาลสงกรานต์
ธ.กรุงไทยเตรียมสํารองเงินสด รองรับการใช้จ่ายของลูกค้าและประชาชน ช่วงเทศกาลสงกรานต์ปี 2566 ระหว่างวันที่ 12-16 เม.ย.2566 ทั้งใช้บริการที่สาขาและเครื่อง ATM จํานวน 21,710 ล้านบาท
ธนาคารกรุงไทยเตรียมสํารองเงินสด เพื่อรองรับการใช้จ่ายของลูกค้าและประชาชน ช่วงเทศกาลสงกรานต์ปี 2566 ระหว่างวันที่ 12 - 16 เมษายน 2566 ทั้งการใช้บริการที่สาขาและเครื่อง ATM จํานวน 21,710 ล้านบาท แบ่งเป็นการสํารองในเขตกรุงเทพฯ จํานวน 3,060 ล้านบาท และเขตภูมิภาค จํานวน 18,650 ล้านบาท โดยสํารองสําหรับสาขาและจุดบริการทั่วประเทศ จํานวน 2,330 ล้านบาท และสํารองสําหรับเครื่อง ATM จํานวน 19,380 ล้านบาท
อย่างไรก็ตาม เพื่อลดการสัมผัสเงินสด และลดความเสี่ยงจากการแพร่ระบาดของโควิด-19 ลูกค้าและประชาชนสามารถทําธุรกรรมผ่านช่องทางอิเล็กทรอนิกส์ผ่านแอปพลิเคชัน Krungthai NEXT และแอปพลิเคชัน เป๋าตัง ที่มีความสะดวก รวดเร็ว ปลอดภัย สามารถทําธุรกรรมได้ตลอด 24 ชั่วโมง ทั้งนี้ สาขาที่เปิดให้บริการในห้างสรรพสินค้า จะปิดทําการในวันที่ 14 เมษายน 2566
รัฐบาลไทย-ข่าวทำเนียบรัฐบาล-สธ.ย้ำช่วง “สงกรานต์” หากพื้นที่มีค่าฝุ่นสูง ให้สวมหน้ากากป้องกัน หลีกเลี่ยงกิจกรรมกลางแจ้ง
วันจันทร์ที่ 10 เมษายน 2566
สธ.ย้ําช่วง “สงกรานต์” หากพื้นที่มีค่าฝุ่นสูง ให้สวมหน้ากากป้องกัน หลีกเลี่ยงกิจกรรมกลางแจ้ง
กระทรวงสาธารณสุข ย้ําช่วง “สงกรานต์” พื้นที่ค่าฝุ่น PM 2.5 สูง ควรสวมหน้ากากอนามัยป้องกันงดออกจากบ้าน หลีกเลี่ยงทํากิจกรรมกลางแจ้ง แนะลูกหลานพาผู้สูงอายุฉีดวัคซีนเข็มกระตุ้น หรือฉีด LAABเพิ่มภูมิคุ้มกันโควิด 19
วันนี้ (10 เมษายน 2566) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า แม้สถานการณ์โรคโควิด 19 จะคลี่คลายลง แต่หากมีการรวมกลุ่ม มีกิจกรรมที่มีความเสี่ยง ยังต้องสวมหน้ากากอนามัย เพื่อป้องกันโรคโควิด 19 และหากพื้นที่ใดมีค่าฝุ่น PM 2.5 สูงเกินค่ามาตรฐาน หรือมีผลกระทบต่อสุขภาพ แนะนําให้สวมหน้ากากเพื่อป้องกันฝุ่นอย่างต่อเนื่อง ทั้งนี้ ในช่วงสงกรานต์ที่จะถึงนี้ ขอให้ลูกหลานพาผู้สูงอายุไปฉีดวัคซีนโควิด 19 เข็มกระตุ้น เพื่อเพิ่มภูมิคุ้มกัน หรือฉีดภูมิคุ้มกันสําเร็จรูป (LAAB) ซึ่งจะทําให้ร่างกายมีภูมิคุ้มกันต่อไวรัสทันที มีผลข้างเคียงน้อยมาก สามารถรับบริการได้ที่โรงพยาบาลในสังกัดกระทรวงสาธารณสุข โดยไม่เสียค่าใช้จ่าย
ด้าน นพ.โอภาส การย์กวินพงศ์ ปลัดกระทรวงสาธารณสุข กล่าวว่า สถานการณ์ฝุ่น PM 2.5 ยังคงเกินมาตรฐานในพื้นที่ภาคเหนือตอนบน ซึ่งประชาชนนิยมไปท่องเที่ยวในช่วงเทศกาลค่อนข้างมาก ได้สั่งการให้ทุกหน่วยงานในสังกัด เตรียมความพร้อมเรื่องการดูแลรักษาประชาชน ซึ่งจากรายงานสถานการณ์ผู้ป่วยของภาคเหนือตอนบน พบว่า จํานวนผู้ป่วยหนักที่ต้องเข้าห้องฉุกเฉินและผู้ป่วยที่ต้องรักษาในโรงพยาบาลยังไม่ได้เพิ่มขึ้นมากนัก ส่วนใหญ่เป็นผู้ที่มีอาการเล็กน้อย เช่น แสบตา คัดจมูก อาการทางผิวหนัง แนะนําหากค่าฝุ่น PM 2.5 เกินมาตรฐานในระดับที่ส่งผลกระทบต่อสุขภาพ ขอให้งดเว้นการออกจากบ้าน หลีกเลี่ยงการทํากิจกรรมกลางแจ้งทุกประเภทเพื่อความปลอดภัย ทั้งนี้ ได้ให้นายแพทย์สาธารณสุขจังหวัดประสานกับทางจังหวัด โดยเฉพาะผู้ว่าราชการจังหวัดและหน่วยงานที่เกี่ยวข้อง ในการบังคับใช้หรือออกมาตรการที่จําเป็นสําหรับพื้นที่ รวมถึงเตรียมพร้อมบุคลากร เวชภัณฑ์ ยา หน้ากากอนามัย หน้ากาก N95 และห้องคลีนรูมไว้ในกรณีที่มีผู้ป่วยจํานวนมาก ส่วนการแก้ไขปัญหาฝุ่น ต้องช่วยกันลดกิจกรรมที่ทําให้เกิดฝุ่น PM 2.5 ให้มากที่สุด และใช้พลังงานสะอาดมากขึ้น เช่น ยานพาหนะไฟฟ้า โซลาเซลล์ เป็นต้น
************************************* 10 เมษายน 2566
รัฐบาลไทย-ข่าวทำเนียบรัฐบาล-กทพ. ยกเว้นค่าผ่านทางพิเศษ ช่วงเทศกาลสงกรานต์ พร้อมจัดตั้งหน่วยบริการประชาชน
วันจันทร์ที่ 10 เมษายน 2566
กทพ. ยกเว้นค่าผ่านทางพิเศษ ช่วงเทศกาลสงกรานต์ พร้อมจัดตั้งหน่วยบริการประชาชน
...
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษ ในช่วงเทศกาลสงกรานต์ 2566 จํานวน 5 สายทาง ตามนโยบายของรัฐบาล และกระทรวงคมนาคม เพื่ออํานวยความสะดวกและช่วยลดภาระค่าใช้จ่ายของประชาชน ดังนี้
1. วันพุธที่ 12 เมษายน 2566 เวลา 00.01 น. ถึง วันอังคารที่ 18 เมษายน 2566 เวลา 24.00 น. รวม 7 วัน ยกเว้นค่าผ่านทางพิเศษของทางพิเศษบูรพาวิถี (ทางพิเศษสายบางนา - ชลบุรี) และทางพิเศษกาญจนาภิเษก (บางพลี - สุขสวัสดิ์)
2. วันพฤหัสบดีที่ 13 เมษายน 2566 เวลา 00.01 น. ถึง วันเสาร์ที่ 15 เมษายน 2566 เวลา 24.00 น. รวม 3 วัน ยกเว้นค่าผ่านทางพิเศษของทางพิเศษเฉลิมมหานคร (ทางด่วนขั้นที่ 1) จํานวน 19 ด่าน ทางพิเศษศรีรัช (ทางด่วนขั้นที่ 2) จํานวน 31 ด่าน และทางพิเศษอุดรรัถยา (บางปะอิน-ปากเกร็ด) จํานวน 10 ด่าน
ซึ่งเป็นวันหยุดราชการประจําปีตามประกาศสํานักนายกรัฐมนตรีโดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทานฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัททางด่วนกรุงเทพเหนือ จํากัด (NECL) เพื่อเป็นการอํานวยความสะดวกในการเดินทางของประชาชนในวันหยุดและช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วย
นอกจากนี้ กทพ. ยังได้จัดตั้งหน่วยบริการประชาชน โดยปฏิบัติงานร่วมกับเจ้าหน้าที่ตํารวจทางด่วน บริษัท ทางด่วนและรถไฟฟ้ากรุงเทพ จํากัด (มหาชน) บริษัท ทางด่วนกรุงเทพเหนือ จํากัด และหน่วยงานเอกชนที่ให้การสนับสนุน เพื่อบริการประชาชนที่ใช้ทางพิเศษในการเดินทางเข้า - ออก กรุงเทพมหานคร จํานวน 6 จุด ดังนี้ ด่านฯ ขาออกเมือง (วันที่ 11 - 14 เมษายน 2566) ด่านฯ บางแก้ว 1 ด่านฯ ฉิมพลี ด่านฯ บางปะอิน (ขาออก) เวลา 07.00 - 21.00 น. และด่านฯ ขาเข้าเมือง (วันที่ 15 - 17 เมษายน 2566) ด่านฯ บางนา ด่านฯ จตุโชติ และด่านฯ บางปะอิน (ขาเข้า) เวลา 07.00 – 21.00 น.
สอบถามรายละเอียดเพิ่มเติมได้ที่ ศูนย์บริการข้อมูลผู้ใช้ทางพิเศษ EXAT Call Center โทร 1543 นอกจากนี้ผู้ใช้ทางพิเศษสามารถดาวน์โหลด Application "EXAT Portal" เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชั่นและสิทธิประโยชน์ และขอเชิญชวนผู้ใช้บริการบัตร Easy Pass ลงทะเบียนปรับปรุงข้อมูลด้วยตนเองทาง EXAT Portal Application หรือ www.thaieasypass.com เพื่อยกระดับบัตร Easy Pass เป็น Easy Pass Plus เตรียมพร้อมเข้าสู่ระบบเก็บค่าผ่านทางอัตโนมัติแบบไม่มีไม้กั้น (M-Flow) พร้อมทั้งรับสิทธิ์เข้าร่วมกิจกรรม“Easy Pass Plus อัปเดตปั๊บ...ลุ้นรับโชค” ลุ้นขึ้นทางด่วนฟรี ถึง 3 ปี อีกด้วย
รัฐบาลไทย-ข่าวทำเนียบรัฐบาล-บสย.ผนึก SAM “ช่วย SMEs มีทางออก”
วันพุธที่ 19 เมษายน 2566
19/04/2566
บสย.ผนึก SAM “ช่วย SMEs มีทางออก”
บสย. ผนึก SAM  ลงนามบันทึกข้อตกลงความร่วมมือบูรณาการความเชี่ยวชาญเฉพาะด้าน ภายใต้กลยุทธ์พันธมิตร “ช่วย SMEs มีทางออก” ให้คําปรึกษาทางการเงิน แก้หนี้ ปรับปรุงโครงสร้างหนี้ สําหรับ SMEs และการแลกเปลี่ยนองค์ความรู้และแนวทางการบริหารจัดการหนี้
บสย. ผนึก SAM ลงนามบันทึกข้อตกลงความร่วมมือ บูรณาการความเชี่ยวชาญเฉพาะด้าน ภายใต้กลยุทธ์พันธมิตร “ช่วย SMEs มีทางออก” ให้คําปรึกษาทางการเงิน แก้หนี้ ปรับปรุงโครงสร้างหนี้ สําหรับ SMEs และการแลกเปลี่ยนองค์ความรู้และแนวทางการบริหารจัดการหนี้ ระหว่าง นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) กับ นายธรัฐพร เตชะกิจขจร กรรมการผู้จัดการ บริษัท บริหารสินทรัพย์สุขุมวิท จํากัด (บสส.) หรือ (SAM) ณ สํานักงานใหญ่ บรรษัทประกันสินเชื่ออุตสาหกรรมขนาดย่อม ชั้น 18 อาคารชาญอิสสระทาวเวอร์ 2 เพชรบุรีตัดใหม่ เมื่อ วันที่ 18 เมษายน 2566 ที่ผ่านมา
นายสิทธิกร กล่าวว่า ความร่วมมือครั้งนี้ บสย. ได้วางกรอบแนวทาง 3 เรื่อง ภายใต้ความเชี่ยวชาญของ บสย. มาใช้ร่วมกับความเชี่ยวชาญของ SAM คือ 1. การร่วมแลกเปลี่ยนความรู้ด้านการบริหารหนี้และแก้ไขหนี้ 2. การให้คําปรึกษาทางการเงินและธุรกิจ ในการเข้าถึงสินเชื่อ ตลอดจนการปรับปรุงโครงสร้างหนี้ โดยศูนย์ที่ปรึกษาทางการเงิน SMEs (บสย. F.A. Center) และ 3. การช่วยลูกหนี้ปรับปรุงโครงสร้างหนี้ ภายใต้มาตรการ การช่วยเหลือลูกหนี้ของ บสย.
ความร่วมมือครั้งนี้นับเป็นก้าวสําคัญในการบูรณาการความเชี่ยวชาญของ 2 หน่วยงาน ตามแนวทางการขับเคลื่อนเศรษฐกิจอย่างยั่งยืน ช่วย SMEs มีทางออก โดย บสย. พร้อมให้คําปรึกษาปัญหาทางการเงิน และช่วยให้สามารถเข้าถึงสินเชื่อ ครอบคลุมถึงการปรับโครงสร้างหนี้ แก้หนี้ เพื่อเพิ่มศักยภาพผู้ประกอบการ SMEs ขณะที่ SAM จะใช้องค์ความรู้และความเชี่ยวชาญด้านการบริหารจัดการทรัพย์สิน แนะนําให้คําปรึกษาและให้ความช่วยเหลือสนับสนุนการบริหารจัดการทรัพย์สินให้แก่ผู้ประกอบการ SMEs และร่วมกันศึกษาแนวทางการให้ความช่วยเหลือลูกค้าซึ่งเป็นผู้ประกอบการ SMEs ของ SAM ที่ต้องการเข้าถึงสินเชื่อ แต่ไม่มีหลักทรัพย์ค้ําประกัน หรือมีหลักประกันไม่เพียงพอ ให้สามารถเพิ่มศักยภาพและความสามารถในการแข่งขัน ต่อยอดธุรกิจได้มากขึ้น อันจะนําไปสู่ความเข้มแข็งทางเศรษฐกิจของประเทศ
รัฐบาลไทย-ข่าวทำเนียบรัฐบาล-รมว.พม. นำทีมผู้บริหารให้กำลังใจและขอพรจากผู้สูงอายุที่บ้านบางแค เนื่องในวันสงกรานต์และวันผู้สูงอายุ
วันพุธที่ 19 เมษายน 2566
รมว.พม. นําทีมผู้บริหารให้กําลังใจและขอพรจากผู้สูงอายุที่บ้านบางแค เนื่องในวันสงกรานต์และวันผู้สูงอายุ
รมว.พม. นําทีมผู้บริหารให้กําลังใจและขอพรจากผู้สูงอายุที่บ้านบางแค เนื่องในวันสงกรานต์และวันผู้สูงอายุ
วันนี้ (19 เม.ย. 66) เวลา 12.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ลงพื้นที่เยี่ยมให้กําลังใจและขอพรจากผู้สูงอายุ เนื่องในโอกาสวันสงกรานต์หรือปีใหม่ไทย และวันผู้สูงอายุ พร้อมมอบของให้กับผู้สูงอายุ นอกจากนี้ มีดารานักแสดง นําโดย เอ-สุรพันธ์ ชาวปากน้ํา และกลุ่มเพื่อน ร่วมทํากิจกรรมส่งความสุข โดยนําเสื้อผ้า ของใช้ที่จําเป็นสําหรับผู้สูงอายุ และบะหมี่หมูแดง สูตรพิเศษจาก Kowloon Noodle มามอบให้เป็นของขวัญปีใหม่ไทยให้กับผู้สูงอายุ ณ ศูนย์พัฒนาการจัดสวัสดิการสังคมผู้สูงอายุบ้านบางแค กทม.
นายจุติ กล่าวว่า ศูนย์พัฒนาการจัดสวัสดิการสังคมผู้สูงอายุบ้านบางแค อยู่ในความรับผิดชอบภายใต้สังกัดกรมกิจการผู้สูงอายุ (ผส.) กระทรวงการพัฒนาสังคมและความมั่นคงของมนุษย์ (พม.) ปัจจุบัน มีผู้สูงอายุที่อยู่ในความดูแลของบ้านบางแค จํานวนรวม 225 คน แบ่งเป็นหญิง 149 คน และชาย 76 คน โดยมีบริการต่างๆ ที่จัดให้ผู้สูงอายุที่เข้ารับบริการ เพื่อให้ผู้สูงอายุมีความสุขทั้งร่างกายและจิตใจในบั้นปลายชีวิต ทั้งบริการด้านปัจจัย 4 ที่จําเป็นต่อการดํารงชีวิต บริการด้านสังคมสงเคราะห์ บริการด้านจิตวิทยา บริการด้านอาชีวบําบัด บริการนันทนาการ บริการทางการแพทย์และอนามัย ทั้งในด้านการรักษาพยาบาล ด้านการอนามัย ด้านการส่งเสริมสุขภาพ และบริการด้านกายภาพบําบัด โดยมีการจัดกิจกรรมต่างๆ เพื่อฟื้นฟูบําบัดแก่ผู้สูงอายุ
นายจุติ กล่าวเพิ่มเติมว่า เนื่องในโอกาสปีใหม่ไทย คณะผู้บริหารกระทรวง พม. ได้ถือโอกาสมาเยี่ยมผู้สูงอายุ ซึ่งกระทรวง พม. ดูแลคนไทยทุกช่วงวัย โดยเราจะไม่ทิ้งใครไว้ข้างหลัง วันนี้เรามาสร้างความสุขให้กับผู้สูงอายุที่นี่ มีทั้งศิลปิน ดารา ภาคประชาชน ที่มาร่วมกันสร้างความสุขให้กับผู้สูงอายุ เราต้องไม่ลืมความกตัญญูกตเวที ซึ่งเป็นเครื่องหมายของคนดี ผู้สูงอายุหลายท่านเหนื่อยมามากแล้ว วันนี้เป็นโอกาสของลูกหลานที่ต้องตอบแทนบุญคุณของผู้สูงอายุ ทําให้ท่านมีความสุขเล็กๆน้อยๆ เพื่อให้ทุกท่านมีกําลังใจ สามารถดําเนินชีวิตต่อไปได้ นอกจากนี้ เราจะพยายามสร้างบุคลากรและอาสาสมัคร ที่มีความรู้ความสามารถดูแลผู้สูงอายุได้ โดยจะเพิ่มให้ศูนย์ดูแลผู้สูงอายุทุกแห่งมีผู้เชี่ยวชาญพิเศษ เพื่อให้ทันกับโครงสร้างของประชากรที่มีผู้สูงอายุเพิ่มจํานวนขึ้น ซึ่งกระทรวง พม. จะต้องพร้อมดูแลผู้สูงอายุทั่วทุกตําบลในประเทศไทย
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-“ธนกร” เผย ชาวเมืองคอน-สงขลาเฮ ได้รับอนุมัติให้จ่ายเงินช่วยเหลือผู้ประสบอุทกภัยในช่วงฤดูฝน ปี 2565 วงเงินช่วยเหลือรวมกว่า 700 ล้านบาท ฝากขอบคุณ พล.อ.ประยุทธ์ แก้ปัญหารวดเร็ว
วันพุธที่ 19 เมษายน 2566
19/04/2566
“ธนกร” เผย ชาวเมืองคอน-สงขลาเฮ ได้รับอนุมัติให้จ่ายเงินช่วยเหลือผู้ประสบอุทกภัยในช่วงฤดูฝน ปี 2565 วงเงินช่วยเหลือรวมกว่า 700 ล้านบาท ฝากขอบคุณ พล.อ.ประยุทธ์ แก้ปัญหารวดเร็ว
“ธนกร” เผย ชาวเมืองคอน-สงขลาเฮ ได้รับอนุมัติให้จ่ายเงินช่วยเหลือผู้ประสบอุทกภัยในช่วงฤดูฝน ปี 2565 วงเงินช่วยเหลือรวมกว่า 700 ล้านบาท ฝากขอบคุณพล.อ. ประยุทธ์ แก้ปัญหารวดเร็ว
วันนี้ (19 เมษายน 2566) นาย ธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า ในเวลาช่วงเช้าของวันนี้ ชาวบ้านผู้ประสบอุทกภัย เริ่มทยอยได้รับเงินช่วยเหลือผู้ประสบอุทกภัยในช่วงฤดูฝน ปี 2565 ซึ่งจังหวัดนครศรีธรรมราชและสงขลาประสบกับปัญหาอุทกภัยอย่างหนัก โดย การช่วยเหลือเป็นไปตามมติ ครม. (28 ก.พ.66) อนุมัติให้จ่ายเงิน ช่วยเหลือผู้ประสบอุทกภัยในช่วงฤดูฝนปี 2565 เพิ่มเติม ในพื้นที่ กทม. และ 15 จังหวัด โดยผู้ประสบภัย จ. นครศรีธรรมราช คิดเป็นจํานวน 237,048 ครัวเรือน วงเงิน 1,190.46 ล้านบาท ซึ่งทําให้เกิดการช่วยเหลือผู้ประสบภัยพิบัติจังหวัดนครศรีธรรมราช จํานวน 39,704 ครัวเรือน รวมเป็นวงเงินช่วยเหลือ 199,510,000 บาท แบ่งเป็นดังนี้ อําเภอร่อนพิบูลย์ จํานวน 73 ครัวเรือน วงเงินช่วยเหลือ 365,000 บาท อําเภอปากพนัง จํานวน 29,483 ครัวเรือน วงเงินช่วยเหลือ 147,427,000 บาท อําเภอเชียรใหญ่ จํานวน 5,610 ครัวเรือน วงเงินช่วยเหลือ 17,480,000 บาท อําเภอชะอวด จํานวน 2,406 ครัวเรือน วงเงินช่วยเหลือ 13,008,000 บาท อําเภอหัวไทร จํานวน 517 ครัวเรือน วงเงินช่วยเหลือ 2,585,000 บาท อําเภอเมือง นครศรีธรรมราช จํานวน 1,615 ครัวเรือน วงเงินช่วยเหลือ 18,645,000 บาท ขณะที่ พี่น้องชาวสงขลา ใน 15 อําเภอที่รับผลกระทบ จํานวน 112,043 ครัวเรือน ได้รับวงเงินช่วยเหลือรวม 560,215,000 บาท
นายธนกร กล่าวว่า จากการที่ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ไปเยี่ยมเยียนพบปะพี่น้องชาวนครศรีฯ และชาวสงขลา ที่ผ่านมา ทําให้ได้เกิดการเร่งรัดให้ทุกภาคส่วนเร่งบรรเทาความเดือดร้องของพ่อแม่พี่น้อง ตลอดจน ก็ได้เชื่อมประสานทําให้เกิดการเร่งรัดในการจัดสรรงบประมาณรายจ่ายประจําปี 2566 ในส่วนของบกลาง รายการสํารองจ่ายเพื่อกรณีฉุกเฉินหรือจําเป็น เพื่อเยียวยาพี่น้องผู้ประสบภัย และฟื้นฟูโครงสร้างพื้นฐานที่ได้รับความเสียหาย เพื่อเป็นขวัญและกําลังใจให้พี่น้องประชาชนผู้ประสบภัยพิบัติในครั้งนี้ โดยตนได้รับเสียงสะท้อนจากชาวบ้านเป็นเสียงขอบคุณมายัง นายกรัฐมนตรี และ รัฐบาล ฝากขอบคุณที่เห็นความสําคัญและไม่ทอดทิ้งพ่อแม่พี่น้องมาโดยตลอด และยกให้เป็นที่หนึ่งในดวงใจ ซึ่งในวันนี้ ประชาชนที่ได้รับผลกระทบจากอุทกภัย จะได้รับการโอนเงินผ่านระบบพร้อมเพย์ที่ผูกกับหมายเลขบัตรประชาชน 13 หลัก ไว้กับบัญชีธนาคาร และจะทยอยได้รับทั้งหมดภายในวันที่ 20 เมษายนนี้ โดยการเยียวยาจะเป็นไปตามหลักเกณฑ์ที่กําหนด ดังนี้ ประสบภัย 24 ชั่วโมง - 7 วัน อัตราจ่าย 5,000 บาท เกินกว่า 7 วัน แต่ไม่เกิน 30 วัน อัตราจ่าย 5,000 บาท เกินกว่า 30 วัน แต่ไม่เกิน 60 วัน อัตราจ่าย 7,000 บาท เกินกว่า 60 วัน อัตราจ่าย 9,000 บาท
รัฐบาลไทย-ข่าวทำเนียบรัฐบาล-ทส. ประชุม คปช. เร่งแก้ปัญหาพื้นที่ทับซ้อน ลดความเดือดร้อนให้ประชาชน
วันพุธที่ 19 เมษายน 2566
ทส. ประชุม คปช. เร่งแก้ปัญหาพื้นที่ทับซ้อน ลดความเดือดร้อนให้ประชาชน
ทส. ประชุม คปช. เร่งแก้ปัญหาพื้นที่ทับซ้อน ลดความเดือดร้อนให้ประชาชน
ทส. ประชุม คปช. เร่งแก้ปัญหาพื้นที่ทับซ้อน ลดความเดือดร้อนให้ประชาชน
วันนี้ (19 เมษายน 2566) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะรองประธานคณะกรรมการ มอบหมายให้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นผู้แทน เข้าร่วมการประชุมคณะกรรมการนโยบายป่าไม้แห่งชาติ (คปช.) ครั้งที่ 1/2566 พร้อมด้วย นายสุรชัย อจลบุญ อธิบดีกรมป่าไม้ รักษาการอธิบดีกรมอุทยานแห่งชาติ ในฐานะกรรมการและเลขานุการ ตลอดจนกรรมการผู้ทรงคุณวุฒิ และหน่วยงานที่เกี่ยวข้อง เข้าร่วมการประชุม โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม เพื่อเร่งขับเคลื่อน 3 เรื่องสําคัญ ทั้งผลการทบทวนนโยบายป่าไม้แห่งชาติ และเพิกถอนพื้นที่ทับซ้อนบางส่วนของป่ากุยบุรี ป่าแม่ตาล ป่าแม่ยุย ป่าแม่หาด เพื่อช่วยแก้ปัญหาความเดือดร้อนให้แก่ประชาชนในพื้นที่อย่างเร่งด่วน ณ ห้องประชุมมูลนิธิอนุรักษ์ป่ารอยต่อ 5 จังหวัด และผ่านระบบการประชุมทางไกล Video Conference
โดยที่ประชุม คปช. ได้พิจารณาการทบทวนนโยบายป่าไม้แห่งชาติตามระเบียบสํานักนายกรัฐมนตรีว่าด้วยคณะกรรมการนโยบายป่าไม้แห่งชาติ พ.ศ. 2560 กําหนดให้มีการทบทวนนโยบายป่าไม้แห่งชาติทุก 3 ปี ซึ่งครบกําหนดที่ต้องมีการทบทวนตามระเบียบดังกล่าว ที่ประชุมมีมติเห็นชอบในการไม่มีการปรับปรุงนโยบายป่าไม้แห่งชาติ โดยให้คงวัตถุประสงค์ของนโยบายป่าไม้แห่งชาติ จํานวน 4 ประการ บทบัญญัตินโยบายป่าไม้แห่งชาติ จํานวน 24 ข้อ ครอบคลุม 3 ด้าน ได้แก่ 1. ด้านการจัดการป่าไม้ 2. ด้านการใช้ประโยชน์ผลิตผลและการบริการจากป่าไม้และอุตสาหกรรมป่าไม้ 3. ด้านการพัฒนาระบบบริหารและองค์กรเกี่ยวกับการป่าไม้ ไว้เช่นเดิม โดยได้มอบหมายให้กระทรวงทรัพยากรธรรมชาติและสิ่งแวดล้อมเสนอคณะรัฐมนตรีตามขั้นตอนต่อไป
นอกจากนี้ ที่ประชุมยังได้พิจารณาเพิกถอนป่าสงวนแห่งชาติ ป่ากุยบุรี บางส่วน ในท้องที่ตําบลบ่อนอก ตําบลอ่าวน้อย ตําบลเกาะหลัก ตําบลคลองวาฬ ตําบลห้วยทราย อําเภอเมืองประจวบคีรีขันธ์ จังหวัดประจวบคีรีขันธ์ โดยกรมป่าไม้และหน่วยงานที่เกี่ยวข้องได้ร่วมกันตรวจสอบการทับซ้อนของพื้นที่ดังกล่าวแล้ว พบว่า ป่าสงวนแห่งชาติ ป่ากุยบุรี ทับซ้อนพื้นที่นิคมสร้างตนเองจังหวัดประจวบคีรีขันธ์ เนื้อที่ประมาณ 56,605 ไร่ 1 งาน 33 ตารางวา ซึ่งที่ประชุมได้มีการพิจารณาเห็นควรให้มีการเพิกถอนป่าสงวนแห่งชาติบริเวณที่ทับซ้อนดังกล่าว รวมถึงการพิจารณาการเพิกถอนป่าสงวนแห่งชาติ ป่าแม่ตาล และป่าแม่ยุย และป่าสงวนแห่งชาติ ป่าแม่หาด บางส่วน ที่ทับซ้อนกับพื้นที่นิคมสร้างตนเอง เนื้อที่ประมาณ 31,106 ไร่ ส่วนพื้นที่ที่มีสภาพป่า เนื้อที่ประมาณ 15,096 ไร่ ให้กันไว้เป็นป่าสงวนแห่งชาติ โดยให้อยู่ในความดูแลและรับผิดชอบของกรมป่าไม้ต่อไป และการเพิกถอนป่าสงวนแห่งชาติ ป่าแม่หาด บางส่วน ที่ทับซ้อนกับพื้นที่นิคมสร้างตนเอง เนื้อที่ประมาณ 31,521 ไร่ เห็นควรให้เพิกถอนป่าสงวนแห่งชาติออกจากพื้นที่นิคมสร้างตนเอง ส่วนพื้นที่ที่มีสภาพป่า เนื้อที่ประมาณ 7,519 ไร่ ให้กันไว้เป็นป่าสงวนแห่งชาติ โดยให้อยู่ในความดูแลและรับผิดชอบของกรมป่าไม้ต่อไปเช่นกัน
รัฐบาลไทย-ข่าวทำเนียบรัฐบาล-​รองโฆษกรัฐบาล  แนะประชาชนซื้อตั๋วออนไลน์ เดินทางกลับหลังเทศกาลสงกรานต์ วันที่ 18 - 24 เม.ย.นี้ ของบริษัทขนส่ง จำกัด รับส่วนลดค่าตั๋วเพิ่ม 10%
วันพุธที่ 19 เมษายน 2566
19/04/2566
​รองโฆษกรัฐบาล  แนะประชาชนซื้อตั๋วออนไลน์ เดินทางกลับหลังเทศกาลสงกรานต์ วันที่ 18 - 24 เม.ย.นี้ ของบริษัทขนส่ง จํากัด รับส่วนลดค่าตั๋วเพิ่ม 10%
​รองโฆษกรัฐบาล  แนะประชาชนซื้อตั๋วออนไลน์ เดินทางกลับหลังเทศกาลสงกรานต์ วันที่ 18 - 24 เม.ย.นี้ ของบริษัทขนส่ง จํากัด รับส่วนลดค่าตั๋วเพิ่ม 10%
วันที่ 19 เมษายน 2566 นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ช่วงเทศกาลสงกรานต์ ระหว่างวันที่ 11 – 13 เมษายนที่ผ่านมา มีประชาชนจํานวนมากเดินทางกลับภูมิลําเนาอย่างปลอดภัยเพื่อสังสรรค์ร่วมกิจกรรมกับครอบครัว โดย บริษัท ขนส่ง จํากัด (บขส.) พร้อมอํานวยความสะดวกให้กับประชาชนตลอดการเดินทางช่วงขากลับ ทั้งนี้ เพื่อช่วยบรรเทาและลดความแออัดในการเข้าใช้สถานีขนส่งฯ บขส. ขอเชิญชวนผู้โดยสาร ร่วมโครงการ “ลด 10% ไปก่อน - กลับทีหลัง” สําหรับสมาชิก บขส. Card ที่ซื้อตั๋วโดยสารผ่านช่องทางออนไลน์ Application : E-ticket, Website บขส. : https://tcl99web.transport.co.th เดินทางระหว่างวันที่ 18 - 24 เมษายน 2566 จะได้รับส่วนลดค่าตั๋วโดยสาร 10% (ไม่รวมค่าธรรมเนียม) พร้อมทั้งรับคะแนนสะสมคูณ 2 ทันที นอกจากนี้ ประชาชนที่มีสิทธิ์บัตรสวัสดิการแห่งรัฐ สามารถนําสิทธิมาซื้อตั๋วโดยสารของ บขส.ได้ในวงเงิน 750 บาทต่อเดือน ที่หน้าช่องจําหน่ายตั๋วของ บขส.ทั่วประเทศ
สําหรับการเดินทางในเที่ยวกลับคาดการณ์ว่า ประชาชนจะทยอยเดินทางตั้งแต่วันที่ 16 - 18 เมษายน 2566 เฉลี่ยวันละ 58,000 คน ใช้รถโดยสารประมาณวันละ 3,800 เที่ยว โดยทาง บสข. ได้กําชับไปยังนายสถานีเดินรถทั่วประเทศ และเจ้าหน้าที่ บขส. ที่เกี่ยวข้อง จัดเตรียมความพร้อม ทั้งพนักงานประจํารถ สถานีขนส่ง รถโดยสารให้เพียงพออํานวยความสะดวกประชาชนในการเดินทางกลับเข้ากรุงเทพมหานคร และกําชับให้ปฏิบัติตามมาตรการความปลอดภัยของกระทรวงคมนาคม ในการดูแลประชาชนตลอดเทศกาลฯ ด้วย
“ขอความร่วมมือประชาชนที่เดินทาง ให้ซื้อตั๋วโดยสารที่ช่องจําหน่ายตั๋ว ณ สถานีขนส่งฯ หรือสถานีเดินรถของ บขส. , ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. สอบถามข้อมูลการเดินทางเพิ่มเติมได้ที่ ช่องจําหน่ายตั๋ว บขส.ทั่วประเทศ หรือ โทร Call Center 1490 เรียก บขส. ตลอด 24 ชั่วโมง ประชาชนสามารถติดตามข่าวสารเพิ่มเติมได้ที่ เว็บไซต์ www.transport.co.th, Facebook Fanpage : บขส. และ Line@บขส หรือสอบถามข้อมูลเพิ่มเติมได้ที่ งานการตลาดและลูกค้าสัมพันธ์ โทรศัพท์ 0-2537-8737 หรือ Call center 1490 เรียก บขส. ตลอด 24 ชั่วโมง” นางสาวไตรศุลี กล่าว
รัฐบาลไทย-ข่าวทำเนียบรัฐบาล-สปสช. เริ่มแจกจ่ายผ้าอ้อมผู้ใหญ่ ฟรี! ไม่เกิน 3 ชิ้นต่อวัน ตั้งแต่ 18 เม.ย. 66 เป็นต้นไป
วันพุธที่ 19 เมษายน 2566
สปสช. เริ่มแจกจ่ายผ้าอ้อมผู้ใหญ่ ฟรี! ไม่เกิน 3 ชิ้นต่อวัน ตั้งแต่ 18 เม.ย. 66 เป็นต้นไป
.....
จากมติคณะกรรมการหลักประกันสุขภาพแห่งชาติ เมื่อ 2 พ.ค. 65 ที่ผ่านมา ได้อนุมัติให้ผ้าอ้อมผู้ใหญ่เป็นสิทธิประโยชน์ในระบบหลักประกันสุขภาพแห่งชาตินั้น
.
ล่าสุด สปสช. แจ้งข่าวดีว่า ตั้งแต่วันนี้ (18 เม.ย. 66) ได้เริ่มแจกผ้าอ้อมผู้ใหญ่ให้กับประชาชนที่มีสิทธิ (บัตรทอง) ทั่วประเทศแล้ว โดยครอบคลุมผู้ป่วยรายเก่า/ใหม่ ทุกกลุ่มอายุ ประกอบด้วย :
.
• ผู้ที่มีภาวะพึ่งพิง/ติดบ้าน/ติดเตียง (ค่า ADL น้อยกว่าหรือเท่ากับ 6)
• ผู้ที่มีภาวะกลั้นปัสสาวะ/อุจจาระไม่ได้
.
สําหรับการแจกจ่ายผ้าอ้อมผู้ใหญ่แบ่งเป็น ดังนี้ :
.
> พื้นที่กรุงเทพฯ : ใช้จ่ายงบประมาณจากกองทุนหลักประกันสุขภาพกรุงเทพมหานคร มีขั้นตอน ดังนี้
.
1. แจ้งความประสงค์ขอรับผ้าอ้อมผู้ใหญ่ (โดยใช้ที่อยู่ปัจจุบัน) ที่ :
.
- ศูนย์บริการสาธารณสุข
- คลินิกชุมชนอบอุ่น
- สํานักงานเขต
- โรงพยาบาลในระบบ สปสช.
- หน่วยบริการ สํานักงานเขต
- อาสาสมัครสาธารณสุข (อสส.) สํารวจกลุ่มเป้าหมายในพื้นที่
2. ประเมินกลุ่มเป้าหมายตามข้อบ่งชี้ที่กําหนด โดยพยาบาล/ผู้จัดการดูแล LTC/เจ้าหน้าที่สาธารณสุข
3. หน่วยบริการ, สํานักงานเขต, กรุงเทพมหานคร จัดทําโครงการเสนอต่อคณะกรรมการกองทุนหรือคณะอนุกรรมการกองทุนหลักประกันสุขภาพเขต พิจารณาอนุมัติและสนับสนุนงบประมาณตามโครงการ
.
> พื้นที่ต่างจังหวัด : ใช้งบประมาณจากกองทุนหลักประกันสุขภาพท้องถิ่น (กปท.) มีขั้นตอน ดังนี้
.
1. แจ้งความประสงค์ขอรับผ้าอ้อมผู้ใหญ่ (โดยใช้ที่อยู่ปัจจุบัน) แจ้งความประสงค์ได้ที่ :
.
- รพ.สต.
- อบต./เทศบาล
- อาสาสมัครสาธารณสุข (อสม.) ค้นหาผู้ป่วยในพื้นที่
2. ประเมินกลุ่มเป้าหมายตามข้อบ่งชี้ที่กําหนด โดยพยาบาล/ผู้จัดการดูแล LTC/เจ้าหน้าที่สาธารณสุข
3. รพ.สต. จัดทําโครงการเสนอต่อคณะกรรมการกองทุนหลักประกันสุขภาพระดับท้องถิ่น/พื้นที่ พิจารณาอนุมัติและสนับสนุนงบประมาณตามโครงการ
.
ทั้งนี้ ภายหลังโครงการอนุมัติ หน่วยงานที่เสนอโครงการจะดําเนินการ “จัดหาและส่งมอบผ้าอ้อมให้กับผู้ป่วย” ตามโครงการจํานวนไม่เกิน 3 ชิ้น/วัน
.
หากต้องการข้อมูลเพิ่มเติมสอบถามรายละเอียดได้ที่ สายด่วน สปสช. 1330 เพื่อรับคําแนะนํา หรือแจ้งเจ้าหน้าที่เพื่อที่จะได้ช่วย ติดต่อประสานงานไปยังหน่วยงานในพื้นที่ของท่านต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รฟท. ชี้แจงเหตุบันไดเลื่อน สถานีทุ่งสองห้องปิดปรับปรุงชั่วคราว เพื่อดูแลความปลอดภัยแก่ผู้โดยสารระหว่างการปรับปรุงถนนวิภาวดีรังสิต กลับมาเปิดให้บริการได้ในเดือนพฤษภาคม 66
วันพุธที่ 19 เมษายน 2566
รฟท. ชี้แจงเหตุบันไดเลื่อน สถานีทุ่งสองห้องปิดปรับปรุงชั่วคราว เพื่อดูแลความปลอดภัยแก่ผู้โดยสารระหว่างการปรับปรุงถนนวิภาวดีรังสิต กลับมาเปิดให้บริการได้ในเดือนพฤษภาคม 66
จากกรณีสื่อสังคมออนไลน์ เผยแพร่ภาพและข้อความ “บันไดเลื่อนรถไฟชานเมืองสายสีแดง ช่วงบางซื่อ - รังสิต บริเวณสถานีทุ่งสองห้อง มีการปิดปรับปรุงชั่วคราวนั้น”
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคมได้ชี้แจงถึงเหตุดังกล่าวว่า จากการตรวจสอบลิฟท์และบันไดเลื่อนที่สถานีทุ่งสองห้องพบว่า ลิฟท์ จํานวน 5 ตัว สามารถใช้งานได้ปกติ บันไดเลื่อน จํานวน 9 ตัว สามารถใช้งานได้ปกติ มีเพียงบันไดเลื่อนบริเวณริมถนนวิภาวดีรังสิต 1 ตัวเท่านั้นที่ปิดให้บริการชั่วคราว ตั้งแต่เมื่อวันที่ 27 ธันวาคม 2565 ที่ผ่านมา เนื่องจากอยู่ในเขตโครงการก่อสร้างปรับปรุงถนนบริเวณริมถนนวิภาวดีรังสิต ซึ่งทําให้บันไดเลื่อนบางส่วนได้รับความเสียหายจากการปรับปรุง ดังนั้น เพื่อให้เกิดความปลอดภัยแก่ผู้โดยสารและประชาชนที่สัญจรไปมา รฟท. จึงมีความจําเป็นที่จะต้องหยุดการให้บริการบันไดเลื่อนดังกล่าวเป็นการชั่วคราว จนกว่าการก่อสร้างถนนที่เกี่ยวข้องจะแล้วเสร็จ จากนั้นจะเร่งดําเนินการติดตั้งปรับระดับของบันไดเลื่อนใหม่ ซึ่งคาดว่าจะสามารถกลับมาเปิดให้บริการได้ตามปกติอีกครั้ง ภายในเดือนพฤษภาคมนี้ ซึ่ง รฟท. ต้องขออภัยในความไม่สะดวก มา ณ โอกาสนี้
ทั้งนี้รฟท. ยืนยันว่ามีความมุ่งมั่นพัฒนาการให้บริการในด้านต่าง ๆ อย่างต่อเนื่อง ทั้งบริเวณสถานีรถไฟ ชานชาลา เพื่อให้ผู้โดยสารสามารถใช้บริการได้อย่างสะดวก ปลอดภัย ไม่ว่าจะเป็นที่จอดรถสําหรับผู้พิการ ทางลาด ลิฟท์ ห้องน้ําคนพิการ ป้ายบอกทาง จุดยึดและจุดจอดรถวีลแชร์ โดยยึดหลักให้มีสิ่งอํานวยความสะดวกที่ครบครัน และคํานึงถึงประโยชน์การให้บริการแก่ผู้โดยสารทุกกลุ่มอย่างเท่าเทียมกัน ทั้งผู้พิการ เด็ก สตรีมีครรภ์ คนชรา รวมถึงผู้โดยสารที่มีสัมภาระจํานวนมาก ให้ได้รับความสะดวกสูงสุดอย่างแท้จริง
รัฐบาลไทย-ข่าวทำเนียบรัฐบาล-ดีอีเอสให้การต้อนรับคณะผู้ตรวจการแผ่นดินเข้าศึกษาดูงาน
วันพุธที่ 19 เมษายน 2566
ดีอีเอสให้การต้อนรับคณะผู้ตรวจการแผ่นดินเข้าศึกษาดูงาน
ดีอีเอสให้การต้อนรับคณะผู้ตรวจการแผ่นดินเข้าศึกษาดูงาน
วันนี้ (19 เมษายน 2566) - ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ร่วม ให้การต้อนรับ รองศาสตราจารย์อิสสรีย์ หรรษาจรูญโรจน์ ผู้ตรวจการแผ่นดิน และคณะ ในโอกาสศึกษาดูงานและประสานความร่วมมือ ระหว่าง สํานักงานผู้ตรวจการแผ่นดินกับกระทรวงดิจิทัลเพื่อเศรษฐกิจและสังคม พร้อมแลกเปลี่ยนเรียนรู้ความคิดเห็นเกี่ยวกับการดําเนินงานที่สําคัญของกระทรวงฯ เช่น โครงการเน็ตประชารัฐ, Smart City Thailand, Smart School Bus Platform, การดําเนินการตามพระราชกําหนดมาตรการป้องกันและปราบปรามอาชญากรรมทางเทคโนโลยี พ.ศ. 2566, ร่าง แผน แม่บทการดําเนินงานด้านการส่งเสริมและคุ้มครองข้อมูลส่วนบุคคล, แนวทางสนับสนุนด้านความปลอดภัยของข้อมูลประชาชน, ศูนย์ต่อต้านข่าวปลอมประเทศไทย, การสร้างความเชื่อมั่นให้กับประชาชนในการให้บริการของไปรษณีย์ไทย เป็นต้น ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
____________________________